cyanic-selkie/wikianc huggingface dataset:
Lyshet
Lyshet er en egenskap som det er vanlig å tillegge farger. Vi har en umiddelbar fornemmelse av om en farge er lys eller mørk, eller en mellomting. Lyshet kan mer presist defineres som intensiteten av det lyset som treffer øyet når vi betrakter fargen. Lyshet har i seg sjøl ingen farge, men er en egenskap som kan tillegges alle kulører og valører.
I noen fargemodeller – f.eks. i HSL-modellen – er lyshet en parameter (fargekanal) som definerer fargenyanser. Lyshet gis da en verdi – f.eks. på en skala fra 0 til 100.
Сьвятлыня
Bryne skule
Bryne skule er en middels stor barneskole med ca. 500 elever. Den ligger på Bryne i Time kommune, Rogaland. Skolen består av tre bygninger; ett stort bygg fra 1922 som nylig er pusset opp innvendig og bygget på til dobbel størrelse, ett annet forholdsvis nytt bygg og en gymsal. I tillegg har skolen et stort uteområde.
Gediminas Kirkilas
Gediminas Kirkilas (født 30. august 1951 i Vilnius) er en litauisk politiker, og var statsminister i Litauen fra 4. juli 2006 til 9. desember 2008. Han representerer Litauens sosialdemokratiske parti (Lietuvos socialdemokratų partija). Han var også forsvarsminister.
Slaget om Beaufort (1982)
Bakgrunn
Borgen ligger på en høyde 717 meter over havnivå, og har derfor utsikt over store deler av Galilea og Sør-Libanon. Derfra var det mulig å dirigere artilleri for den som holdt borgen, noe som gjorde den svært strategisk verdifull. Israel bombarderte borgen gjentatte ganger, men hadde aldri før sendt soldater inn i den. For palestinerne hadde borgen blitt et symbol på deres motstandskamp, og et minne om Saladins seier over korsfarerne i 1192.
To uker før krigen begynte hadde Yasir Arafat besøkt borgen og forsikret dens forsvarere om at et eventuelt israelsk angrep ville ende med en våpenhvile etter bare 36 timer med kamphandlinger. Kommandanten over borgen protesterte, og hevdet at geriljaen på ingen måte kunne holde tilbake et israelsk angrep så lenge.
Planlegging
Det israelske forsvaret hadde lenge lagt planer for hvordan Beaufort kunne erobres. Sayeret Golani, Golani-brigadens kommandoenhet, hadde studert borgen i lang tid og lagt grundige planer for et eventuelt slag om kontroll over den.
Da invasjonen var igang, var det imidlertid ingen god grunn fra israelsk side for å ta borgen. Dersom de israelske troppene hadde krysset Litani-elva via Hardele-broen, hadde det vært nødvendig å nøytralisere Beaufort, da overgangen lå like nedenfor. I stedet valgte IDF å krysse Akiye-broen et godt stykke lenger vest. Denne ruten lå utenfor synsrekkeviddet fra Beaufort, og dermed var det ingen fare for at PLO-soldatene der oppe kunne lede artilleriet sitt til å få en fulltreffer. PLO hadde heller ikke brukt borgen til å skyte mot israelske bosetninger nær grensen ved krigens innledning. Den israelske generalstaben forsøkte å få kontakt med Sayeret, men mislyktes i å nå enheten.
Sayerets tidligere kommandant, Giora Harnik, var blitt utskrevet fra forsvaret bare en uke tidligere, men var plutselig blitt kalt tilbake til tjeneste når krigen brøt ut. Ettersom enhetens kommandant, Moshe Kaplinsky, var blitt skadet tidligere, ble Harnik sendt som hans erstatning. Harnik kjørte til stedet så fort at hans pansrede personellkjøretøy veltet, men verken han selv eller passasjerene hans ble skadet. Harniks plutselige retur styrket enhetens moral like før slaget. Hans nestkommanderende var Mordechai (Moti) Goldman.
Enheten bestod av 23 mann, og var støttet av 65 ingeniører. Zeev Schiff og Ehud Yaari rapporterte at 15 palestinske geriljaesoldater var stasjonert i og ved borgen ved krigens start.
Slaget
Til å begynne med planla enheten å angripe på dagtid, men ettersom krigen til da lå bak skjema, ble et nattlig angrep ansett som et mer foretrukket alternativ. Enheten begynte å kjøre mot borgen klokken 04:00 på morgenen, og parkerte kjøretøyene sine et stykke borte for å fortsette til fots til borgen. Harniks soldater skulle ta den nordlige utposten og dens grøfter, mens det støttende ingeniørkompaniet skulle ta kontroll over den sørlige utposten.
Den første trefningen fant sted da PLO-krigere skjøt mot soldatene med maskingeværer, hvor to soldater ble drept og fire skadet. Like etterpå gikk Mordechai Goldman, en israelsk offiser og Harniks personlige stedsfortreder, til et andre angrep sammen med 7 andre soldater. Goldmann og to andre nådde frem til hovedgrøfta, og tok i prosessen livet av en PLO-gerilja. Goldman fulgte grøfta videre bortover til neste PLO-gerilja, og kastet en granat ned til ham og skjøt ham. Ettersom Goldman snart var tom for ammunisjon, tok han den døde palestinerens AK-47 med seg før han klatret opp av grøfta og løp videre langs den. Han drepte enda en PLO-kriger før han møtte Harnik og to andre soldater. Harnik og Goldman støtte så på en palestiner som satt forskanset i en betongbeskyttet posisjon. Palestineren rakk i avfyre et dødelig skudd o Harniks bryst før Goldman kastet en granat som tok livet av PLO-krigeren og ødela betongposisjonen. Flesteparten av de gjenværende palestinerne ble drept ettersom israelske tropper sikret kontroll over fjellet.
På grunn av dårlige værforhold og pågående skyting i nærområdet ble ikke evakuering av skadede gjennomført før soloppgang. Først da kom antallet døde frem, som var seks soldater, inkludert enhetens kommandant. Like etterpå spredte soldatene seg utover og klatret opp på taket til borgen, som viste seg å være tomt. Det antas at mange palestinere rømte mens israelerne tok kontroll over borgen. Innen klokken 6:30 var israelsk kontroll over borgen sikret.
Ettermæle
I løpet av dagen kom stabssjef Rafael Eitan på besøk til troppene og ble sjokkert over de høye tapstallene. Senere ankom statsminister Menachem Begin og forsvarsminister Ariel Sharon, sammen med journalister og fotografer. Ettersom Sharon antok at slaget ble vunnet uten israelske tap, fikk ikke journalistene vite om de virkelige tallene. Begin, som viste interesse for den palestinske motstanden, spurte soldatene om PLO hadde maskingeværer, noe som senere skulle bli et symbol for hvor dårlig informert det israelske lederskapet var om hendelsene på fronten under krigen.
Det kom etter hvert frem at kommandanten av Golani-brigaden aldri hadde tenkt å storme Beaufort. En etterforskning ble gjennomført for å finne ut hvorfor ordren om å kanselere operasjonen aldri nådde frem, men man kom aldri frem til noe konkret.
Jori Mørkve
Jori Mørkve (født 29. desember 1980 på Voss) er en norsk skiskytter som reprensietrer IL Eldar
Jori Mørkve debuterte i verdenscupen i 2001 i Oberhof (hun kom i mål på 77.-plass). Hun fikk ikke fornyet tillit før i 2005, da hun kom på 49.-plass på 15 km i Antholz. Hennes beste prestasjon i verdenscupen er en tredjeplass med det norske stafettlaget fra Hochfilzen sesongen 2006/07.
Etter flere gode stafettetapper ble hun tatt ut på det norske laget i mixed stafett under VM 2007 i Antholz. Sammen med Tora Berger, Emil Hegle Svendsen og Frode Andresen gikk det norske laget inn til bronsemedalje. Hun fikk også bronse med det norske laget i 4 × 6 km stafett sammen med Tora Berger, Ann Kristin Flatland og Linda Grubben.
Shannon lufthavn
Shannon lufthavn (irsk Aerfort na Sionainne) ligger på vestkysten av Irland i grevskapet Clare. Flyplassen ligger 15 km fra Limerick. Flyplassen ble først opprettet som sjøflyhavnen Foynes for mellomlanding med drivstoff-fylling før eller etter kryssing av Atlanterhavet.
Utløpet av Shannon som er Irlands lengste elv egnet seg godt som skjermet sjøflyhavn. Flyplassen med rullebaner ble bygget fra 1936 til 1942. Siden området var myrlendt var drenering en stor oppgave som tok uforholdsmessig mye ressurser. I disse områdene av Irland er det store områder med tykke torvlag der uttak av torv for brensel er en stor industri.
Som nøytral stat har Irland med denne flyplassen dekket et marked for mellomlandinger for både militær og sivil flytrafikk fra mange nasjoner.
Ettersom flytypene har oppnådd lengre rekkevidde uten drivstoff-fylling, har markedet for mellomlandinger forandret seg. Nye bestemmelsessteder har blitt aktuelle ettersom andre og kortere forbindelser flys direkte uten mellomlanding på Shannon. Den geografiske plasseringen helt vest i Europa er vel grunnen til at flyplassen fremdeles er mye brukt.
I forbindelse med flyplassen er det opprettet en tollfrisone som har trukket til seg mange transportfirmaer og flere typer industri.
I 2006 reiste 3,7 millioner passasjerer til og fra flyplassen. Dette gjør den til den nest mest brukte flyplassen i Irland.
Annet
Shannon lufthavn var første lufthavn i verden som begynte å selge duty-free varer, i 1947.
Politisk ledelse
Den politiske ledelsen kan betegne ledelsen i en offentlig forvaltningsenhet en kommune, et fylke, eller et departement (staten)) som har sitt mandat fra et demokratisk valgt organ som kommunestyre, fylkesting eller Storting.
Norske eksempler på politisk ledelse er i departementene med statsråd og statssekretærer; kommunestyre, bystyret, byrådet i en kommune eller by, eller fylkesting i et fylke. Formannskap, ordfører, fylkesordfører, utvalg og komitéer med utspring i kommunestyre, bystyret eller fylkesting er eksempler på representanter for den politiske ledelse i en kommune eller et fylke. I kommuner med palamentarisme kan et byråd utgjøre den politiske ledelsen på vegne av bystyret.
Oksana Khvostenko
Oksana Jurijivna Khvostenko (ukrainsk: Оксана Юріївна Хвостенко, født 27. november 1977 i Tsjernihiv) er en ukrainsk tidligere skiskytter.
I sesongen 2002/03 kom Khvostenko for første gang blant de ti beste i et verdenscuprenn (10.-plass på jaktstart) i Khanty-Mansijsk. Hun vant sitt første verdenscupseieren 21. januar 2007 i Pokljuka i Slovenia, der hun vant fellesstarten. Fra før hadde hun en tredjeplass på 15 km fra Hochfilzen i desember 2006.
Under VM 2008 i Östersund tok Khvostenko sin første medalje i et internasjonalt mesterskap, bronsemedalje på sprintøvelsen (7,5 km). Hun tok også bronse på normaldistansen (15 km) og sølv på stafetten sammen med Oksana Jakovleva, Vita Semerenko og Valentyna Semerenko.
Sammen med sin mannlige ukrainske lagkamerat Andrij Deryzemlja vant Khvostenko showrennet i Gelsenkirchen i desember 2008.
Elliott Quow
Elliott Quow (født 3. mars 1962) er en amerikansk tidligere friidrettsutøver innen grenen sprintløp. Han vant sølvmedalje på 200 meter under VM i 1983, det første verdensmesterskapet i friidrett, hvor Calvin Smith vant, med Pietro Mennea på tredjeplass. 20. juni 1963 i et stevne i Indianapolis, løp han 200 meter på 20.16, som også er hans personlige rekord.
Quow har tre amerikanske titler på 200 meter, og hadde tidligere den amerikanske rekorden på 300 meter.
Barcelona (Rio Grande do Norte)
Barcelona er en kommune i delstaten Rio Grande do Norte i nordøstregionen av Brasil.
Pat Hurst
Pat Hurst (født 23. mai 1969 i San Leandro, California), er en profesjonell amerikansk golfspiller på LPGA-touren.
Hurst er halvt japansk, og begynte å spille golf som 11-åring.
Karrieren som amatør
Vant i 1986 United States Girls Junior Amateur Golf Championship og i 1990 U.S. Women's Amateur Championship.
Karrieren som profesjonell
Disse to seirene er seinere fulgt opp med ytterligere 3, slik at hun nå har 5 seire på LPGA-touren.
Solheim Cup spilte hun i 1998, 2000, 2002, 2005, og 2007.
Karst gjeterhund
Karst gjeterhund (FCI #278, Kraski Ovčar) er en stor vokterhundrase som stammer fra Karst (Kras) i Slovenia, der den har eksistert i århundrer.
Opprinnelse og alder
Karst gjeterhund stammer fra Karstplatået i Slovenia, der rasen har vært avlet gjennom århundrer av de lokale bøndene, på grunn av sine egenskaper som vokterhund. I senere år har imidlertid hunderasen blitt stadig mer populær som vakthund og familiehund.
Den første dokumentasjonen man har for Karst gjeterhund stammer fra boka «The glory of the duchy of Carniole» av baron Janez Vajkart Valvasor utgitt i 1689, men rasen er trolig mye eldre enn dette.
Bruksområde
Karst gjeterhund har vært avlet for å passe på kveg og er en ypperlig vokterhund, som også godt kan tilpasses vokterformål for andre husdyrarter. Den utgjør også en god vakthund og kan godt brukes som både kløvhund og trekkhund. Den regnes som arbeidsvillig og utholdende og tåler godt både kulde og varme.
Lynne og væremåte
Karst gjeterhund regnes som en rolig og selvstendig hund med et sterkt vokterinstinkt. Den er modig og uredd og kan være svært beskyttende ovenfor familiemedlemmer (spesielt i mangel av husdyr å passe på). Den passer derfor best som brukshund, men den blir en snill og god familiehund for folk som ellers trenger en slik hund og har erfaring nok til å håndtere den. Den bør imidlertid ikke velges som famliehund alene. Pelsen trenger jevnlig vedlikehold.
Otto von Rosen
Otto von Rosen (født 11. mai 1884 i Solna i Sverige, død 26. mai 1963 i Breared i Halland ) var en svensk baron som ble arrestert som en mistenkelig person i Kautokeino i Norge i 1917, under første verdenskrig. Det viste seg senere at han var i besittelse av utstyr for sabotasje. Saken var den første av en serie store spionsaker som vakte stor oppmerksomhet i Norge i 1917.
Kia cee’d
Kia cee'd er en bilmodell fra Kia, som produseres på samme fabrikk i Žilina i Slovakia som SUV'en Kia Sportage.
Otto von Rosen
Liv og virke
Rosen var svensk offiser og skytter. I 1908 deltok han i skytekonkurransene under OL i London. Under første verdenskrig gikk han i tysk tjeneste og ble sendt til Tornedalen. På nordkalotten skal han blant annet ha utført sabotasje mot Murmansk-jernbanen i Russland. Etter første verdenskrig bodde Rosen i Danzig, men flyttet tilbake til Sverige i 1939.
Kia cee’d
Modellen startet produksjon i 2006, kom til Norge ved begynnelsen av 2007, og er den første bil som tilbys med 7 års garanti i Norge.
Otto von Rosen
von Rosen-affæren
I januar 1917 ble Rosen og to finner arrestert av lensmannen i Kautokeino som mistenkelige personer. Bagasjen deres ble beslaglagt, og Rosen selv ble sendt til Kristiania for avhør. Her oppga han at han arbeidet for Finlands selvstendighet, og at arbeidet ble finansiert fra Tyskland. Etter tre ukers arrest ble Rosen løslatt og slapp påtale, mot at han forlot Norge umiddelbart. Dette var før man kjente til alt innholdet i bagasjen hans.
Kro (anatomi)
Kro er en tynnvegget utviding i fordøyelseskanalen, som ulike dyr bruker til mellomlagring av mat, for eksempel fugler og noen utdødde ikke-flygende dinosaurer, bier og virvelløse dyr, som blant annet snegler, meitemarker, igler og insekter.
Kia cee’d
Der finnes tre forskjellige varianter, en normal 5-dørs kombicoupé, en 3-dørs kombicoupé kalt "pro_cee'd", og en 5-dørs stasjonsvogn kalt "cee'd_sw".
Otto von Rosen
von Rosen-affæren
Rosens bagasje inneholdt sprengstoff i bokser merket som Svea kött, lunter, tennhetter og utstyr for brannstiftelse. Det mest oppsiktsvekkende funnet var imidlertid to esker med sukkerbiter som etter analyse viste seg å inneholde miltbrannbakterier. Sukkerbitene skulle brukes mot trekkdyrene som fraktet våpen til Russland gjennom Nord-Norge. Det var også en flaske med en væske som inneholdt tyfusbakterier i buljong.
Kia cee’d
Modellen finnes med bensinmotorer på 1,4, 1,6 og 2,0 liter og med dieselmotorer på 1,6 og 2,0 liter.
Otto von Rosen
von Rosen-affæren
Løslatelsen av Rosen ble senere skarpt kritisert i Stortinget.
Kia cee’d
Modellen gjennomgikk et facelift i siste halvdel av 2009, hvor designet og kabinen blev endret samtidig med at 1,4 fremover også kan fås i en noe svakere versjon med 90 i stedet for 109 hk.
Otto von Rosen
von Rosen-affæren
Åtti år senere ble sukkerbitene gjenoppdaget av kuratoren ved politimuseet i Trondheim. De ble analysert, og det viste seg at miltbrannbakteriene fremdeles var i live.
Kia cee’d
== Tekniske spesifikasjoner ==
Bilder
Klikk på bildene for å se dem i stort format.
Top Gear
Top Gear bruker nå testbilen Kia Cee'd som rundebil. Bilen kjøres av gjester som skal prøvekjøre runder.
VM i skiflyging 2010
Verdensmesterskapet i skiflyging 2010 ble arrangert i Planica, Slovenia fra 18. til 21. mars 2010.
Mesterskapet ble innledet med testhopping 17. mars og deretter offisiell trening og kvalifisering til den individuelle konkurransen 18. mars. Den individuelle konkurransen ble avviklet med to omganger hver av dagene 19. og 20. mars, mens lagkonkurransen ble holdt 21. mars.
I etterkant av den andre omgangen i den individuelle konkurransen 19. mars avsluttet Roar Ljøkelsøy (Norge) sin internasjonale hoppkarriere med et hopp utenfor konkurranse. Ljøkelsøy var på det norske laget til mesterskapet, men ble ikke tatt ut blant de fire norske som fikk hoppe den individuelle konkurransen.
De to lengste hoppene i mesterskapet kom begge i 4. omgang av det individuelle rennet. Simon Ammanns 236,5 og Antonín Hájeks 236 meter var da nest lengste og tredje lengste stående hopp gjennom tidene. De to hoppene ble imidlertid gjort fra forskjellig avsats.
Bakken
Letalnica bratov Gorišek hadde K-punkt 185 meter og bakkestørrelse 215 meter i 2010, og var med det verdens største hoppbakke. Bakkerekorden på 239 meter, satt av Bjørn Einar Romøren (Norge) 20. mars 2005, var gjeldende verdensrekord. Janne Ahonen (Finland) hoppet 240 meter samme dag, men falt, og det hoppet ble derfor ikke regnet som bakkerekord og verdensrekord.
Individuelt
Nicholas Alexander (USA) kvalifiserte seg til den individuelle konkurransen, men startet ikke.
Det var 31 deltakere i 2. omgang på grunn av at to hoppere (Andrea Morassi og Borek Sedlák) delte 30. plassen etter 1. omgang.
Kro (anatomi)
Hos fuglene er kroen en utposing på spiserøret som fungerer som midlertidig lagringsplass, før maten går videre til kjertelmagen (proventriculus) og muskelmagen eller kråsen (ventriculus). I kroen bløtes også maten opp litt og gjør fordøyelsen enklere. Den er spesielt godt utviklet hos mange hønsefugler, duer og ender, mens for eksempel ugler nærmest mangler kro. Kroen gjør det mulig for en fugl å spise en stor mengde mat, for eksempel frø, på kort tid og deretter fly til et sikkert sted hvor den kan fordøye føden eller gulpe den opp som mat til avkommet. Hos maur (bladlussukker, også kalt honningdugg) og bier (nektar) tjener kroen som et midlertidig oppbevaringssted for flytende føde.
Kromelk
Hos flamingoer, duer og keiserpingvin er kroen forbundet med spesielle kjertler (glandula) som produserer en næringsrik substans kalt kromelk (duemelk). Fuglene mater avkommet med kromelk i den første tiden etter klekkingen. Kromelken er fullverdig mat tilpasset avkommets behov, og den er svært næringsrik.
Losfisk
Losfisk er en art i gruppen hestmakrellfamilien. Det er en fisk som lever pelagisk i de varmt tempererte og tropiske delene av alle verdenshav. Den er sjelden i Nordsjøen, og er bare tatt noen få ganger i Norge. Navnet skyldes at denne fisken har som vane å følge etter havskilpadder, haier og skater. Yngre eksemplarer befinner seg gjerne ved maneter og flytende tang.
Storyboard
Et storyboard er bildemateriale som en regissør og en storyboarder i tillegg til eventuelt en kameramann lager sammen for å ha en visuell representasjon av hvordan en ferdig film skal se ut. Storyboardet beskriver hver nye kamerainnstilling, og gir et overblikk over hvilke vinkler av gitte rom som er nødvendig å visualisere samt hvilke skuespillere det er nødvendig å ha til stede samtidig på settet.
Formål
Et grundig storyboard er et bidrag til en grundig og økonomisk fordelaktig produksjonsplanlegging; filmen kan nærmest rå-klippes på forhånd og det blir mindre nødvendig å samle på manglende klipp og innstillinger etterpå. Dette gjør at man slipper at en gjenoppbygging av scenografien blir uforholdsmessig dyr.
Utover dette kan storyboardet brukes av instruktøren til å bevare den kunstneriske kontrollen.
Form
Storyboardet kan bestå av et bilde som skal være med i den ferdige innstillingen på den ene siden, og en tekst med det som blir sagt eller teknisk informasjon til skuddet på den anden siden i tillegg til piler i bildet som beskriver eventuelle bevegelser. En annen form for storyboard består av små (enten tegnede eller beskrevne) papirlapper som settes opp på oppslagstavler. Dette kan kan roteres rundt og justeres etterhvert og underveis.
Til svært dyre produksjoner som for eksempel tegnefilm, actionfilm eller eventyrfilm fremstilles det også ofte en animatic som er et filmet storyboard med midlertidig lyd og eventuelt med animerte sekvenser.
Piesmatidae
Piesmatidae er en familie av insekter som tilhører tegene, en gruppe av nebbmunner. De er en artsfattig familie som bare omfatter rundt 40 kjente, nålevende arter fordelt på tre slekter. Det er funnet fire arter i Norge, men tre av dem er sjeldne og rødlistet i Norge. Arten Piesma unicolor er bare med sikkerhet kjent fra fjellet i Sør-Norge og er følgelig en norsk ansvarsart.
De har det til felles at munndelene er sugende og at de suger opp næringen. De lever av plantesaft.
Utseende
Små (2 – 4 mm), grålige, flate teger. Oversiden er ganske rynkete. Kroppen er langstrakt oval sett ovenfra, hodet ganske lite, antennene fire-leddete, det ytterste leddet danner en svak kølle. Beina er ganske korte. Scutellum er lite og trekantet.
Levevis
Piesmatidae lever av plantesaft, mange arter er knyttet til meldefamilien (Chenopodiaceae) og nellikfamilien (Caryophyllaceae), det er også noen som går på akasier (Acacia spp.).
En gammel gruppe
Den primitive arten Cretopiesma suukyiella er beskrevet fra rav fra kritt-tiden funnet i Burma. Dette er rundt 100 millioner år gammelt og viser at Piesmatidae er en gammel gruppe, kanskje en av de eldste familiene av teger.
Systematisk inndeling / europeiske arter
Plasseringen av Piesmatidae er svært usikker. Tradisjonelt har de vært plassert i Lygaeoidea, men det er ting som taler for at de er en enestående, primitiv gruppe som bør plasseres i en overfamilie for seg selv, denne bør i så fall hete Piesmatoidea.
DTS
DTS – Digital Theater Systems, er et amerikansk firma fra California som lager standarder for multikanals digitale lydformater til bruk både i offentlige kinoer og private i hjemmekinoer. Firmaet ble startet av blant annet filmregissør Steven Spielberg som i 1991 angivelig ikke var tilfreds med de lydsystemer som fantes i offentlige kinoer på den tiden, og utviklingen av DTS startet samme år.
DTS debuterte på kinoer i Steven Spielbergs egen film Jurassic Park i 1993, og kom for første gang til forbrukermarkedet i 1997 med Jurassic Park på laserdisk.
DTS vs Dolby Digital
Nye dvd-utgivelser kommer gjerne med både Dolby Digital og DTS lydspor, men det mest utbredte er likevel Dolby Digital. DTS skal være et bedre system enn Dolby Digital, da DTS har en bitrate på 768 eller 1536 kbit/s mot Dolby Digital som bruker 384 eller 448 kbit/s. Den mer enn doble bitraten på DTS-sporet skal visst nok gi et mer troverdig lydbilde med større dynamisk omfang og mindre støy.
5.1
DTS leverer som oftest 5.1-lyd, noe som betyr separate lydspor til 6 separate høyttalere, 2 front-høyttalere, 1 sentrert høyttaler i front, 2 surround-høyttalere bak og et separat lydspor for subwoofer som kalles LFE - Low Frequency Effects (lav-frekvens-effekter) og er som navnet tilsier dedikert til de laveste frekvensene i lydbildet.
Det finnes også 7.1-lyd. Dette betyr at lydbildet er delt opp i 8 separate lydspor som sendes til 8 separate høyttalere i hjemmekinosystemet. De to ekstra høytalerne er på hver side mellom front- og bakhøyttalere.
Lilla Essingen
Lilla Essingen er en øy i Mälaren som utgjør en egen bydel i Stockholms innerstad. Den ligger sørvest for øya Kungsholmen og nordvest for Stora Essingen. Øya er 0,23 kvadratkilometer stor, og det høyeste punktet er 26 moh. (ved Essinge Brogata 22). Strandlinjen er 2300 meter og er nesten helt tilgjengelig på turstier.
Bydelen grenser til Fredhäll, Marieberg, Långholmen, Gröndal og Stora Essingen.
På begynnelsen av 1900-tallet ble øya bebygd med sommervillaer, mange med egne navn:
De fleste villaene ble revet på 1930-tallet for å gi plass til leilighetsbygg, noe som har gjort øya temmelig tett bebygd. Fra begynnelsen av 1900-tallet var øya dominert av to store industrivirksomheter, Primus (gasskomfyrer) og Lux (støvsugere). Begge er nå borte. En restaurant på Lilla Essingen bærer i dag navnet Lux.
Fred Lange-Nielsen
Fred Lange-Nielsen (født 28. september 1919, død 28. desember 1989) var en norsk lege og jazzmusiker (bass, vokalist), kjent i det tidlige Oslo-miljøet og fra flere innspillinger.
Han spilte i String Swing (1937–41), kvartetten Hot Dogs, i Rowland Greenbergs orkester (1941), i Oslo Swingklubbs orkester, i studiogruppen Syv Muntre, samt med Cecil Aagaards «Swingsters» og kvintetten Sy-We-La (1950–53).
Som lege virket han i Tønsberg, og ble med Anton Jervell kjent for å ha oppdaget «Jervell og Lange-Nielsens Syndrom» (JLNS) i 1953.
Spesiallege Ullevål sykehus 9. avdeling fra 1965 til 1989 i fagområdet allergologi. Spesialist i indremedisin og lungesykdommer. Flere publikasjoner innen allergologi, astma og psykosomatikk.
Soleiefamilien
Soleiefamilien (Ranunculaceae) er en plantefamilie i ordenen Ranunculales. Den omfatter ca. 1500 arter fordelt på 50 planteslekter. Mange av de vanligste plantene i Norge tilhører denne familien. Kjente arter er for eksempel smørblomst, blåveis, hvitveis, gulveis, ballblom, trollbær, tyrihjelm og bekkeblom. Mange arter dyrkes som hageplanter. Nesten alle artene i familien inneholder giftige glykosider og alkaloider. Der plantene i stammen Delphinieae inneholder diterpenalkaloider, som virker ved å blokkere nervesignaler. Den verste der er aconitin, som bl.a. er i storhjelm. Ved alvorlige forgiftninger (relativt stort inntak), så er det sett dødelig utgang i løpet av 30 minutter. Men døden har også inntruffet så sent som tre timer. Disse alkaloidene trenger også seg lett igjennom hud, så skal en håndtere disse plantene en del, bør en bruke hansker. Særlig de i hjelmslekta. Og det har også vært dødelige forgiftninger av kun hudkontakt, men antageligvis ikke av «kun å komme borti noen få planter».
Einsiedler
Einsiedleren er en urgammel hest som ble avlet frem så tidlig som i år 964 f.Kr. i Sveits. Rasen ble utviklet ved å bruke innfødte hester. På 1800- og 1900-tallet ble rasen forbedret med blod fra anglo-normanner, holsteiner og svenske hester. Rasen er også kjent som sveitsisk anglo-normanner eller sveitsisk varmblod.
Rasebeskrivelse
Fint hode med fullblods-trekk og en middels lang hals. Lang skulder, bred og dyp bringe. Den har en middels lang rygg, avrundet og muskuløs bakpart. Lange, slanke bein med solid beinstruktur. Den er vanligvis brun eller rød. Mankehøyden kan komme opp til 160- 167cm. Einsiedleren er rolig og ærlig, vil gjerne komme til lags.
Cor Braasem
Cornelius «Cor» Braasem (født 15. mai 1923 i Nederlandsk Østindia, død 14. februar 2009) var en nederlandsk vannpolospiller som deltok i De olympiske leker i 1948 i London og 1952 i Helsingfors.
Braasem vant en olympisk bronsemedalje i vannpolo under OL 1948 i London. Han var med på det nederlandske laget som kom på tredjeplass i vannpoloturneringen bak Italia og Ungarn. Nederlands resultat i finalerunden, som besto av fire lag; uavgjort mot både Belgia 3–3 og Ungarn 4–4 og tap mot gullvinnerne Italia med 2–4. Braasem spilte alle sju kampene i OL-turneringen, som ble avviklet i perioden 29. juli til 7. august 1948, og scoret sju mål.
Einsiedler
Bruksområder
Einsiedleren er alet bevisst med tanke på ulike typer hestesport, og gjør det bra i sprang, dressur, terrengritt og kjøring. Det stilles strenge krav for å bli godkjent til avl, og avlshestene blir valgt både med tanke på utseende og utførelse.
Programvareutvikling
Programvareutvikling (engelsk: software engineering) er et fagfelt som omhandler å systematisk designe, programmere, teste og vedlikeholde programvare.
Programvare er instruksjonene som forteller datamaskiner hva de skal gjøre. Over alt i den moderne verden finnes programvare, fra medisinsk utstyr til atomkraftverk og videospill. Enkel programvare finnes i ting som mikrobølgeovner, og kompleks programvare finnes i styringssystemene til romfergen. Mange programmer inneholder millioner av linjer med kildekode og har strenge krav til virkemåte.
Programvareutvikling kan ses på som en praktisk disiplin (prosessen å utvikle programvare) og et vitenskapelig fag (studier av utviklingsprosesser, utvikling av nye metoder og modeller for å utvikle programvare, osv).
Historie
Det engelske begrepet «software engineering» ble først brukt i et foredrag under en NATO-konferanse i Tyskland i 1968. En av de første helhetsbildene av programvareutvikling kom fra IEEE Computer Society sin standard 730 for programvaretesting, ferdigstilt i 1973. Hensikten med denne standarden var å legge et grunnlag for å utvikle kvalitetsplaner for konstruksjon av programvare.
I perioden 1981–1985 holdt IEEE Computer Society en rekke arbeidsmøter hvor hensikten var å utvikle standarder for dette nye fagfeltet. Arbeidet omfattet også å legge grunnen for framtidige standarder. Resultatet ble publisert som IEEE Std 1002, Taxonomy of Software Engineering Standards (1986) hvor et helhetsbilde av fagfeltet ble presentert. Dokumentet beskriver programvarens standarder, funksjonelle og eksterne avhengigheter og rollen til forskjellige funksjoner i programvarens livssyklus.
Underliggende fagfelt
Ifølge IEEE består programvareutvikling av følgende disipliner:
Beslektede fagfelt er datamaskiner, informatikk, ledelse, matematikk, prosjektledelse, kvalitetsledelse, programvareergonomi og tverrfaglig systemforståelse.
Sertifisering
Det finnes foreløpig ikke noen fullstendig anerkjent måte å skille hvilket nivå en person ligger på i fagfeltet. Typisk utdannelse i Norge er tre års bachelor-utdannelse (tidligere høgskoleingeniør) eventuelt med to år ekstra opp til mastergrad. Bedrifter deler typisk opp arbeidsstokken sin i utviklingingeniør, testingeniør, prosjektingeniør og senioringeniør.
Sertifisering av utviklingsprosessen har kommet noe lenger. Et eksempel er den amerikanske Capability Maturity Model (CMM), som søker å klassifisere modenheten i utviklingsprosessen i fem nivåer, eller ISO 15504, også kalt SPICE (Software Process Improvement and Capability dEtermination). Flere instanser tilbyr sertifisering etter disse evalueringsmetodene.
Undervisning
En ufullstendig liste over studiesteder i Norge som tilbyr programvareutvikling som studium:
Hommersåk
Hommersåk er et tettsted i Riska bydel i Sandnes kommune i Rogaland. Tettstedet hadde innbyggere per 1. januar, og ligger i enden av Riskafjorden. Riska er en av 13 bydeler i Sandnes. Riska var en del av Hetland kommune frem til denne ble slått sammen med Stavanger 1. januar 1965. Det er gode hurtigbåtforbindelser til Stavanger og det er en utstrakt dagpendling hit.
Hommersåk har navn etter gården Hommersand.
Teateråret 1918
Teateråret 1918 er en oversikt over hendelser, verk, fødte og avdøde personer med tilknytning til teater i 1918.
Inuktun
Inuktun er et inuitspråk i den eskimoisk-aleutiske språkfamilien.
Tim Henman
Timothy Henry Henman (født 6. september 1974 i Oxford) er en engelsk tennisspiller. Han er den første britiske tennisspilleren siden Roger Taylor på 1970-tallet til å nå semi-finalen i singel for menn i Wimbledon. Han har oppnådd seks grand slam-semier og har vært rangert nummer fire i verden. Hans spillestil er serve og volley.
Han er også olympisk sølvmedaljevinner. Sammen med Neil Broad kom han til finalen i doubleturneringen under 1996 i Atlanta. De tapte finalen til de det australske partet Todd Woodbridge og Mark Woodforde.
Sørlandets football liga
Sørlandets football liga (SFL) var en amerikansk fotball-liga på Sørlandet, startet i 2004.
Harald Barwin
Nasjonalbiblioteket har et opptak fra 17. mars 1936 hvor han spiller tenorsaksofon på Mr. Rythm Man av Glifford/ Watts/ Grady med Kristian Haugers orkester.
Sørlandets football liga
I 2003 startet planene på Sørlandet med realisering av en egen 9-manns liga. Bak sto Kristiansand Gladiators og Arendal Wildcats. Etter en langvarig feide med Norges Amerikansk Fotballforbund (Noaff) rundt bruken av importspillere, så bestemte de to sørlandslagene seg for å bryte med forbundet, og lage en egen tilpasset 9 manns liga med lag fra region sør.
Opplegget skilte seg ut med blant annet et forbud mot importspillere, 9-manns lag, kortere spilletid og ikke mist kortere reisetid lagene seg i mellom. Det var også noe forenklet i forhold til oppmerking samt dommerbesetning. Alt i alt så gjorde man endringer basert på hva som kunne forenkle sporten på norsk nivå. Planen lyktes til fulle, og fra å være kun et lag i Agder med ca. 25 medlemmer, så vokste SFL seg til å telle over 100 aktive utøvere. Felles for de fleste utøverne var nok at man i langt større grad klarte å kombinere gleden ved amatøridrett, samt opprettholde et vist sportslig nivå.
Shannon Currie, Allan Wetrhus og Jørgen Benestad-Johansen, var sentrale skikkelser i oppbyggingen av miljøet. I 2004 var planene ett faktum og de første kampene i SFL ble satt i gang. Rogalandsbaserte Gandal Giants og Stavanger Eagles ble også innlemmet i ligaen, som fra før av telte nevnte Wildcats og Gladiators, samt rekruttlaget til Wildcats ved navn Arendal Panthers. Rekruttløaget til Gladiators, Otra Raiders ble også med. Søgne Stallions deltok også i den aller første sesongen av SFL.
Ligaen som ble dominert av Gandal Giants (mestere 3 år på rad) så sin ende i 2006 grunnet interne stridigheter lagene imellom.
Kapp Tsjeljuskin
Kapp Tsjeljuskin (russisk мыс Челюскина eller mys Tsjeljuskina) er det nordligste punktet på det eurasiatiske kontinentet og ligger 1 370 km fra Nordpolen og ytterst på Tajmyrhalvøya, sør for øygruppa Severnaja Zemlja i Krasnojarsk kraj i Russland. Det ble først kalt Kapp Aust-nord, men fikk nytt navn i 1842 til ære for Semjon Tsjeljuskin som omtalte området etter en  ekspedisjon i mai 1742.
Giorgio Bocchino
Giorgio Bocchino (født 14. juli 1913 i Firenze, død 4. desember 1995 i Firenze) var en italiensk fekter som deltok i de olympiske leker 1936 i Berlin.
Kapp Tsjeljuskin
Historie
I 1919 seilte Roald Amundsen med «Maud» forbi Kapp Tsjeljuskin og lot to menn, Peter Tessem og Paul Knutsen, bli igjen etter at ekspedisjonen hadde overvintret der. «Maud» fortsatte østover Laptevhavet og mennene ble bedt om å vente her til Karahavet frøs til og så bruke kjelke sørvestover mot Dikson med brev fra Amundsen. De to mennene forsvant derimot uten spor og ble aldri funnet igjen. I 1922 ba den norske regjeringen en sovjetisk ekspedisjonen ledet av Nikifor Begitsjev om å lete etter spor etter Peter Tessem og Paul Knutsen, men intet ble funnet som kunne forklare deres skjebne.
Giorgio Bocchino
Bocchino ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i florett, foran Frankrike og Tyskland. De andre på laget var Giulio Gaudini, Gioacchino Guaragna, Gustavo Marzi, Manlio Di Rosa og Ciro Verratti. Bocchino ble nummer tre i den individuelle konkurransen i florett.
Kapp Tsjeljuskin
Historie
I 1922 fant Begitsjev og Urvantsev postpakkene, et kompass og teodolitt ni mil fra Dikson. Noe nærmere Dikson fant de norske ski merket «Hagen & Co Christiania». Bare tre kilometer fra telegrafstasjonen i Dikson fant de et lik med en giftering i beltet merket «Din Pauline» og man antok at liket var Tessem. Senere ble det reist tvil om liket i stedet kunne være Knutsen.
På neset ligger den nordligeste flystripen i Eurasia.
Lena Klefelt
Lena Klefelt (født 1943) er en svensk bildekunstner og barnebokforfatter. Hun debuterte som forfatter med Julgransplundringen i 1992, og er særlig kjent for de fem småbarnsbilledbøkene om Otto, fra 1993 til 2001.
Andreas Nordvi
Andreas Georg Nordvi (født 11. juli 1821 på Mortensnes i Nesseby i Finmarkens amt, død 15. januar 1892 i Kristiania) var en norsk kjøpmann og arkeolog.
Andreas Nordvi var sønn av handelsmannen Christian Andersen Nordvi (1779–1839) på Mortensnes i Finnmark og Anne Sophie Lidemark (død 1854). I 1830 ble han sendt til prost P. W. Deinboll i Løten og bodde fra 1832 i pensjon hos N. B. Krarup i København for å forberede seg til videre studier. I København begynte han å studere zoologi og arkeologi under veiledning av professor Japetus Steenstrup, men måtte avbryte studiene i 1840 for å overta familieforretningen etter farens død. Han fortsatte de vitenskapelige studiene i Finnmark og under et opphold i København 1845–1847.
I Finnmark utførte Nordvi på egen hånd utgravninger av samiske gravplasser og samlet opplysninger om samiske skikker. Nordvi solgte samiske skjeletter og hodeskaller til flere store samlinger i utlandet. Han var medlem av flere vitenskapelige selskaper, blant annet Det Kongelige Norske Videnskabers Selskab i Trondheim, og mottok i 1855 Det kongelige danske Videnskabers Selskabs sølvmedalje. Nordvi var i 1859 og 1860 også ordfører i Nesseby. I 1870-årene tapte han store verdier og måtte selge Mortensnes i 1877. Han flyttet til Kristiania, hvor han levde i små kår. Blant annet var han kontrollør ved universitetets oldsakssamling. Samlingene hans ble solgt sammen med forretningen, men enkelte gjenstander ble overdratt til universitetets etnografiske museum. Han skrev enkelte artikler om finnmarkske forhold i vitenskapelige tidsskrifter og i Illustreret Tidende, Ny illustreret Tidende og Illustreret Nyhedsblad.
Jakob Wegelius
Jakob Wegelius (født 27. mars 1966 i Göteborg) er en svensk barnebokforfatter og -illustratør, bosatt i Oskarshamn kommune.
Han er utdannet fra Konstfack, og bokdbuterte mens han var student der. Hans detaljrike illustrasjoner har blitt sammenlignet med tegneserier.
Archanara
Rørfly (Archanara spp.) er en slekt av nattfly som tilhører underfamilien Hadeninae. Tre arter forekommer i det sørligste Norge, men alle er uvanlige
Utseende
Middelsstore (vingespenn 26 – 41 mm), lyst gulbrune nattfly. Forvingen er nokså smal, avrundet, vanligvis ensfarget bortsett fra noen små, svarte flekker. Bakvingen er lyst gulbrun.
Levevis
Artene har larver som lever i stenglene av ulike sumpplanter. De voksne sommerfuglene flyr på ettersommeren og høsten.
Utbredelse
Artene er utbredt i den palearktiske sone, Nord-Amerika og dessuten i det sørlige Kina og Taiwan.
Bihulebetennelse
Bihulebetennelse eller sinusitt er en vanlig infeksjon i ansiktsskjelettets bihuler, der man skiller mellom kjevebihulene (maxillarsinus), pannebihulene (frontalsinus), og to mindre bihuler som befinner seg ved neseroten, lenger bak (etmoidalsinus og sfenoidalsinus). Man skiller ellers mellom akutt bihulebetennelse og kronisk bihulebetennelse. Akutt bihulebetennelse (akutt sinusitt) varer kortere enn fire uker. Kronisk bihulebetennelse eller nasal og paranasal polypose (kronisk rhinosinusitt) varer lenger enn tre måneder. Som oftest følger akutt bihulebetennelse av en virusinfeksjon (90–95% av tilfellene). Dersom bihulebetennelsen varer lengre enn én uke, kan det skyldes en bakteriell infeksjon.
Ved bihulebetennelse vil det være ømhet ved trykk over den affiserte bihule. Bihulebetennelse kan være smertefullt ved store forandringer i lufttrykket som ved flyging dersom det er tett utløp fra bihulen og det er en del luft igjen i bihulen.
Behandling
Vanligvis vil plagene ved bihulebetennelse gi seg av seg selv. Ved påvirket allmenntilstand eller langvarig sykdom kan det være noe effekt av penicillin. Det vil ofte ikke være nødvendig med sykmelding for bihulebetennelse, men ved betydelig redusert allmenntilstand og spesielle jobber kan sykmelding likevel bli aktuelt.
For noen få pasienter som stadig får igjen bihulebetennelse kan det være nødvendig med røntgen bihuler som kan vise unormal slimhinne i bihulen. Det kan være nødvendig med henvisning til Øre-Nese-Hals-spesialist. Dersom det er en trang eller tett åpning mellom nese og bihule kan spesialisten utvide disse åpningene.
Stjernenukleosyntese
Stjernenukleosyntese er en fellesbetegnelse for de nukleære reaksjonene som finner sted i en stjerne og som bygger opp de tyngre grunnstoffenes atomkjerner.
De prosessene som foregår begynte å bli forståelige tidlig i det 20. århundret da det for første gang ble klart at det er energien som frigjøres ved kjernereaksjoner som har gitt solen muligheten til å eksistere som en kilde til varme og lys i milliarder av år. Den viktigste energiproduksjonen i solen skjer ved en kjernefysisk fusjon av hydrogen til helium, noe som skjer ved en minimumstemperatur på 3 millioner K.
Historie
I 1920 var Arthur Eddington den første til å foreslå at stjerner fikk deres energi fra kjernefusjon av hydrogen til helium. Dette skjedde på basis av de presise målingene av atomer som var foretatt av F.W. Aston.
George Gamow utledet i 1928 det som nå kalles Gamow-faktoren, en kvantemekanisk formel, som anga sannsynligheten for at to kjerner kunne komme tilstrekkelig nær hverandre til at den sterke kjernekraften kunne overvinne Coulomb-barrieren. Gamow-faktoren ble benyttet i det følgende tiår av Atkinson og Houtermans og senere av Gamow selv og Teller til å utlede den hastigheten hvor kjernereaksjoner vil gå fremover ved høye temperaturer, som man mente fantes i det indre av stjernene.
I 1939 analyserte Hans Bethe i en avhandling med tittelen Energy Production in Stars (Energiproduksjon i stjerner) de forskjellige mulige reaksjoner hvor hydrogen kan fusjonere og danne helium. Han valgte ut to prosesser som han mente var gode kandidater. Den første, proton-protonkjeden, er den dominerende energikilden i stjerner med en masse opp mot solens. Den andre prosessen, CNO-syklusen som også von Weizsäcker hadde vurdert i 1938, er viktigere i mer massive stjerner. Disse arbeidene vedrørte den energifremføringen som er i stand til å bevare stjerners varme. Derimot vedrørte de ikke frembringelsen av tyngre grunnstoffer. Teorien for dette ble tatt opp av Fred Hoyle i 1946 hvor han argumenterte for at en samling av svært varme kjerner ville smelte sammen til jern. Hoyle fulgte dette opp i 1954 i en større avhandling som viste hvordan fremskredne fusjonsfaser i stjerner ville syntetisere grunnstoffer med en masse mellom kull og jern.
Det ble raskt tilføyet en rekke viktige detaljer til Hoyles teori, begynnende med offentliggjøringen av et berømt skrift i 1957 av Burbidge, Burbidge, Fowler og Hoyle (vanligvis kjedt som B²FH-skriftet). Dette verket samlet og forfinet de tidligere undersøkelsene til en gjennomarbeidet og svært sitert redegjørelse som ga løfte om å kunne forklare de observerte relative mengdene av grunnstoffene. Betydelige forbedringer ble tilføyd av A.G.W. Cameron og Donald D. Clayton. Cameron tok sin egen uavhengige tilgang til nukleosyntese og brukte dataer til tidsavhengige beregninger av nukleære systemers utvikling. Han beregnet de første tidsavhengige modellene av S-prosessen, R-prosessen og fusjonen av silisium til grunnstoffer i jern-gruppen. Han oppdaget også strålingsrelaterte tidsfølger til bruk for bestemmelse av grunnstoffenes alder. Hele forskningsområdet ble kraftig utvidet på 1970-tallet.
Baía Formosa
Baía Formosa er en kommune i delstaten Rio Grande do Norte i nordøstregionen av Brasil.
Ioneradius
Ioneradien er avhengig av hva slags ladning ionet har og hva slags grunnstoff det er dannet av. Innen samme grunnstoff vil ion med få elektroner ha mindre radius enn ion med mange elektroner. Trenden er at ioneradien øker når en går nedover i gruppene i periodesystemet og mot høyre i periodene.
Långe Erik
Långe Erik er et 32 meter høyt fyrtårn som ligger nord på Öland ved Grankullavik nord for Byxelkrok. Långe Erik er bygd av kalkstein og ble ferdigstilt 1845. Det er 138 trappetrinn opp til balkongen som befinner seg 28 meter over bakken.
Fyrets store fyrlykt ble er tatt ur drift siden 1990-tallet og ble erstattet med en betydelig mindre fyrlykt på balkongens rekkverk. På sommertid er fyret er åpent for besøkende.
Astrid Uhrenholdt Jacobsen
Astrid Uhrenholdt Jacobsen (født 22. januar 1987 i Trondheim) er en norsk tidligere langrennsløper fra Oslo som representerte Idrettslaget Heming og Team Sector Alarm.
Hun har tre VM-gull for Norge – to i stafett og ett individuelt i sprint i 2007. Hun tok OL-gull i 4 × 5 km stafett sammen med Ingvild Flugstad Østberg, Ragnhild Haga og Marit Bjørgen i vinter-OL 2018 i Pyeongchang.
I 2015 ble hun tildelt Egebergs Ærespris for sine prestasjoner i langrenn og friidrett. Hun la opp i 2020.
2004/05
I Norgesmesterskapet på ski 2005, 18 år gammel, fikk hun sølv på sprinten, kun slått av Marit Bjørgen. I mars 2005 tok hun sølv på sprinten under junior-VM på ski 2005, bak Kari Vikhagen Gjeitnes.
2005/06
Jacobsen deltok i Norgesmesterskapet på ski 2006, og hun vant der lagsprint sammen med Marte Monrad-Hansen. Hun fikk bronse på sprinten individuelt, bak Marit Bjørgen og Ella Gjømle, og hun fikk også bronse på 3 × 5 km stafett.
I januar/februar 2006 tok hun gull på både sprint og 5 km klassisk under junior-VM på ski 2006 i Kranj. På 10 km skiathlon kom hun på 35.-plass.
I Norgesscupen i langrenn 2005/06 kom hun på 35.-plass, og i Skandinavisk Cup 2005/06 kom hun på 25.-plass.
2006/07
Hun ble norgesmester på sprintdistansen i NM 2007 i Meråker, der hun vant klart foran Marit Bjørgen i finalen. Hun kom på niendeplass på 10 km fri, og IL Heming kom på femteplass på stafetten.
Under Ski-VM 2007 i Sapporo vant hun gull i sprint, klassisk stil og hun bronse i lagsprint og stafett. På lagsprinten gikk hun sammen med Marit Bjørgen. VM-gullet i sprint var hennes første seier i et seniorrenn noensinne. To uker senere tok hun gull i sprint og stafett og bronse på 5 km fristil under junior-VM på ski 2007 i Tarvisio, samt at hun kom på fjerdeplass på 10 km jaktstart.
I NM del 2 vant hun lagsprinten, sammen med Marte Monrad-Hansen. Hun gikk også 30 km klassisk, der hun kom på sjetteplass.
Hun vant fire av rennene i Skandinavisk Cup 2006/07, og vant cupen sammenlagt med 566 poeng. Hun vant også to av rennene i Norgesscupen i langrenn 2006/07, og kom på niendeplass sammenlagt. Hun slo gjennom i verdenstoppen i sprintsesongen 2006/2007, først ved å ta en overraskende fjerdeplass i Kuusamo i november 2006. I januar 2007 tok hun sin første pallplassering i verdenscupen med andreplass på sprinten i estiske Otepää. I Verdenscupen i langrenn 2006/07 kom hun på 24.-plass totalt, og hun kom på tiendeplass i sprintverdenscupen.
2007/08
I starten av sesongen 2007/2008 viste hun at hun hadde etablert seg i verdenstoppen. Etter to pallplasseringer i Kuusamo, vant hun sin første verdenscupseier etter å ha spurtbeseiret resten av feltet under 15 km fristil i Rybinsk. Hun kom på andreplass i verdenscupen denne sesongen, bak Virpi Kuitunen. Hun kom også på andreplass i sprintverdenscupen og fjerdeplass i distansecupen. Norge vant nasjonscupen denne sesongen.
Hun kom på 16.-plass i Tour de Ski 2007/08, og i Norgesscupen i langrenn 2007/08 kom hun på 14.-plass i U23-klassen og 20.-plass i seniorklassen.